"Гәдоуҭа араион аҿы амшцәгьақәа раан амаҵзура ҷыдақәа зегьы, еиҳарак амҩа аусзуҩцәа аусурақәа мҩаԥыргон. Аҵаа аныҟаз амшқәа рзы амашьынақәа рныҟәара арманшәаларазы, заа еизганы амҩа ҿықәқәа аҩадарақәа рҿы икаԥсаз аԥслымӡ ианаамҭаз амҩақәа ирықәыԥсан, уи алагьы амҩатә машәыр ҳәа акгьы ҟамлаӡеит. Афымцанхамҩа аусзуҩцәагьы ирылшоз зегьы ҟарҵеит. Шамахамзар, араион иахьаҵанакуа ақыҭақәа рҟынгьы еиԥҟьарада алашара рыман, насгьы ҷыдала иазгәасҭар сҭахуп, амшцәгьа иахҟьаны ақалақь иалсуа х-ӡиаск амшын иахьалало аӡышьҭрақәа рҿы аӡы ҭачны ауааԥсыра ирыҵамларц азы атехника ҷыда аус ауан, убри аҟнытә иҟаз амшцәгьақәа ԥырхага анхацәа ирырымҭеит. Урҭ аусурақәа зегьы еиҿкаарыла ишымҩаԥгаз", - ҳәа еиҭеиҳәеит Арџьениа.
Инеиҵыху аиҿцәажәара шәазыӡырҩы арадио Sputnik Аԥсны аефир аҿы.